**Nevelési, oktatási intézmények prevenciós feladatai**

**BPD1130 (2023/2024. tanév, I. szemeszter)**

**A tantárgy elsajátításának célja:**

A kurzus célja, hogy megismertesse a hallgatókat a nevelési, oktatási intézmények prevenciós feladataival, azok kialakulásával, intézményesülésével, elméleti alapvetéseivel és gyakorlati aspektusaival. A fejlesztendő szakmai kompetenciák a szemeszter végére az alábbiak mentén teljesülnek. Tudás: a hallgató érti az együttműködés és társas kapcsolatok szerepét a társadalmi kohézió és a közjó szolgálatában, továbbá azonosítja és értelmezi ebben a folyamatban a pedagógus szerepét. Képesség: a hallgató feladatainak elvégzésekor képes figyelembe venni a köznevelési, a civil intézmények, a nevelési rendszerek társadalmi kontextusát, és az itt észlelt sajátosságoknak megfelelő gyakorlatot alkalmazni. Attitűd: a hallgató együttműködése bizalomalapú, nyitott az inklúzió és az adaptivitás szemléleteire. Autonómia és felelősség: a hallgató a nevelési tevékenységgel együttműködő társszakterületen végzendő feladatait a kellő gyakorlat megszerzéséig szakértői támogatás mellett végzi.

**Tantárgyi tematika és félévi követelményrendszer:**

1. Alapvetések, a szemeszter programjának ismertetése.
2. A nevelési, oktatási intézmények rendszere, mikrovilága.
3. A hazai és nemzetközi gyermekvédelem fejlődésének tendenciái, az iskola feladatai.
4. Esetleírás és esetelemzés. Preventív és pszichoedukatív megközelítések.
5. Jogszabályi háttér: a gyermekek védelméről és a gyámügyi igazgatásról szóló 1997. évi XXXI. törvény (aktualitások és változások)
6. A gyermekek, tanulók kompetenciáinak komplex fejlesztése. Gyakorlati technikák.
7. Írásbeli esszé. (10. 30.)
8. A pedagógus hivatásszemélyiségének alakulása, szerepei és személyiségének fejlesztése.
9. A szervezeti mentálhigiéné kérdései I. (iskolai lelki egészségvédelem, egészségnevelés)
10. A szervezeti mentálhigiéné kérdései II. (támogató légkör, pozitív nevelői-gyermeki viszony)
11. Intézményi klíma kérdése a nevelési, oktatási intézmények belső világában.
12. A segítő kapcsolat folyamata, prevenciós és intervenciós lehetőségek.
13. Esettanulmányok és elemzések.
14. ZH (12.04.)

**A kurzuson történő részvétel**: a gyakorlati foglalkozásokon a részvétel kötelező. A félévi hiányzás megengedhető mértéke teljes idejű képzésben a tantárgy heti kontaktóraszámának háromszorosa. Ennek túllépése esetén a félév nem értékelhető (TVSz 8.§ 1.)

**Félévi követelmény:** gyakorlati jegy

Az érdemjegy kialakításának módja, ütemezése: a szemeszter során a hallgatók egy írásbeli esszét nyújtanak be 10. 30-án, majd 12.04-én zárthelyi dolgozatot írnak. Bármelyik részelem 50% alatti teljesítménye/hiánya elégtelen gyakorlati jegyet eredményez, melynek esetén a vizsgaidőszakban javítási lehetőséget biztosítok a hallgatók számára.

**Szakirodalom:**

A gyermekek védelméről és a gyámügyi igazgatásról szóló 1997. évi XXXI. törvény.

Bagdy Emőke – Telkes József: Személyiségfejlesztő módszerek az iskolában. Nemzeti Tankönyvkiadó, Budapest, 2002.

Endrődy Orsolya szerk.: Sokszínű pedagógia. Inkluzív szemléletmód a pedagógiai gyakorlatban. ELTE – TÓK, Budapest, 2020. <https://www.eltereader.hu/media/2020/10/Endr%C5%91dy-%E2%80%93-Svraka-%E2%80%93-F-Lass%C3%BA-Soksz%C3%ADn%C5%B1-pedag%C3%B3gia-WEB.pdf>

Körei László – Pauwlik Zsuzsa Orsika – Figula Erika: A lelki egészségvédelem jelentősége a gyermeknevelő intézményekben. In: Berghauer-Olasz, Emőke; Greba, Ildikó; Hutterer, Éva; Pallay, Katalin (szerk.) Innovatív módszerek a pedagógiai-pszichológiai gyakorlatban Ukrajna európai integrációjának tükrében. Beregszász, Ukrajna : Kálvin Nyomda, II. Rákóczi Ferenc Kárpátaljai Magyar Főiskola (2016) pp. 223-228., 6 p.

Körei László: Munkahelyi és szervezeti mentálhigiéné. Teoretikus és praktikus megközelítések. Kossuth Kiadó, Budapest, 2023.

N. Kollár Katalin-Szabó Éva: A család és az iskola kapcsolata. In: N. Kollár Katalin-Szabó Éva (szerk.): Pedagógusok pszichológiai kézikönyve II. Osiris Kiadó, Budapest, 2017.

Strauszné Simonyi Erzsébet: Iskolai gyermekvédelem helye a gyermekvédelem rendszerében. Fővárosi Pedagógiai Intézet, Budapest, 1998.

Volentics Anna: Gyermekvédelem és reszocializáció. Nemzeti Tankönyvkiadó, Budapest, 1996.

**Nyíregyháza, 2023. augusztus 26. Körei László**

**Nyíregyházi Egyetem**

**Történettudományi és Filozófia Intézet**

**egyetemi oktató, PhD-doktorandusz**